《三月二十八日枣柏大士生辰二首 其一》
宋代·释德洪

大千微尘偈，章句妙难求。公为疏通之，如海决江流。

堂堂须垂疏，漆点横清秋。十虚圆当念，三世集毛头。

平生说禅口，想见光迸浮。世间眼久灭，法宝空海洲。

年年春欲暮，禅室清香留。迷途指南车，戴恩负山邱。

愿从清凉山，威光作依投。行当方山见，跬步披衣裘。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。